মার্টিন ডনেলি
মার্টিন প্যাটারসন ডনেলি (; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
২০০৭-০৮ বাংলাদেশ ক্রিকেট দলের নিউজিল্যান্ড সফর
আরও একবার ড্যানিয়েল ভেট্টোরি টসে জয় পেয়ে বাংলাদেশকে ব্যাটিংয়ে পাঠান। তাদের প্রথম ইনিংসটি পুরোটাই শেষ একদিনের আন্তর্জাতিকের অনুরূপ ছিল। কেবলমাত্র উদ্বোধনী ব্যাটসম্যান তামিম ইকবাল ৫৩ রান তুলে শীর্ষে থাকেন। দলের আর কেউই তেমন বাঁধার প্রাচীর গড়ে তুলতে পারেননি। ফলশ্রুতিতে বাংলাদেশ ১৩৭ রানে গুটিয়ে যায়। ক্রিস মার্টিন চার উইকেট নেন। ১১৭ উইকেট নিয়ে নিউজিল্যান্ডের সর্বকালের সেরাদের তালিকায় রিচার্ড কলিঞ্জের সাথে যৌথভাবে ৭ম স্থানে অবস্থান করেন ও জ্যাকব ওরাম অন্য তিনটি উইকেট নেন।
জবাবে নিউজিল্যান্ড প্রথমদিনেই সর্বমোট সংগ্রহকে অতিক্রম করে ও দিনশেষে ১৫৬/৪ তোলে। এ ইনিংসে নেতৃত্ব দেন ম্যাথু বেল। ২০০১ সালের পর তিনি তার প্রথম টেস্টে অংশ নেন। প্রথম দিনের খেলা শেষ হবার পর তিনি ৭৪ রানে অপরাজিত ছিলেন। দ্বিতীয় দিন সকালের অধিবেশনে তিনি তাঁর দ্বিতীয় টেস্ট সেঞ্চুরি হাঁকান। এরপর মোহাম্মদ আশরাফুলের বলে আউট হন। সর্বোচ্চ ১১৭ রান তুলে জ্যাকব ওরামও তিন অঙ্কের কোটায় পৌঁছেন। ড্যানিয়েল ভেট্টোরি’র ৩২ রান ছিল তৃতীয় সর্বোচ্চ। দলের বাদ-বাকী ব্যাটসম্যানেরা তেমন অবদান রাখতে পারেননি। কেবলমাত্র চার জন খেলোয়াড় বিশেষ অধিক রান সংগ্রহ করতে পেরেছেন। ৩৫৭ রানে নিউজিল্যান্ড অল-আউট হয় যা সাত টেস্টের পর বাংলাদেশী বোলাররা ব্যাটিং দলকে প্রথমবারের মতো ডিসমিস করে।